Kan jy my asseblief weer help met wiskunde. Kan jy my asseblief voorbeelde gee van Getalkombinasies – Leertjies? En hoe kan ek dit aan Marene verduidelik dat sy dit maklik kan verstaan?
Ek het maar eers onlangs geleer hoe om bladsy as dokumente te laai, maar het vroeër idees op die hoofblad geplaas. Ek gee vir jou hier onder ‘n paar skakels, maar indien jy sekere aspekte benodig, kan jy die woord in die “soek”-blokkie in tik. Daar behoort iets op te kom 😉
Baie dankie vir al die hulp en baie oulike webtuiste. Ek’t net gewonder, sien die a word geskryf soos rekenaar a, ipv die boepens a soos hulle in die skool leer?
Het jy nie dalk oulike idees hieroor nie. Dit kom vir my voor of die konsep dalk nog te moeilik is vir hulle om te verstaan!!!
hi ek het n 5 jarige dogtertjie, ek wil net weet volgens die kleuterskool waar sy inis moet sy al tot by 100 en vn 50 af terug na 0 toe kan tel, en haar eie naam en van kan skryf. is dit reg so ek meen sy is nou eers 5.
Het agter gekom dat die lees stukkie wat sy by die skool kry, nie voldoende is nie omdat sy dit onthou en naderhand net opsê en nie lees nie.
Ek sal bly wees as u dalk raad vir my het wat interessant aangewend kan word ? Ek het planne maar dis nie genoeg nie.
More Juffrou ons het ‘n 11jr seuntjie en het hulp baie dringend nodig vir sy wiskunde . hy is in gr 1 deur ‘n gtoot drama slim maar afgebreek deur ‘n onderwyser wat geskors is na ons kind verwyder het , nou in gr5 het die onderwyser ‘n paar kinders in haar klas sommer na remskool verwys en franco is getoets en niks is verkeert gevind nie. hy is bo gemiddeld met al sy vakke en skielik die jaar sukkel hy omdat sy nie vir hom wou leer nie. sy is die oorsaak dat hy agter is en wisk. moet dringend aandag kry . Sy ouers kry swaar a.g.v. werk wat hy verloor het firma was in koerant en soek nou werk.
My seuntjie is in Gr. 1 en ruil soms sy letters om soos b en d. Ek het vir hom verduidelik dat die b moet vorentoe buk om sy veters vas te maak, en die d duik agteruit in die dam in. Dit het nogal vasgehaak! Gedink ander mammas sal dalk ook die raad handig vind.
Hallo daar Juffer. Ek wil net vir jou sê dit is ‘n wonderlike blog hierdie van jou. Ek kom kyk gereeld hier. My dogtertjie is vanjaar in graad 1 en dis vir my nogal ongelooflik wat alles van hulle verwag word.
My dogtertjie is volgens my en die sielkundige wat haar voorheen getoets het bogemiddeld, so dit was nogal vir my ‘n skok toe haar punte (mos nou uit 7 uit) verlede kwartaal nie so goed was soos wat ek verwag het nie. Blykbaar volgens die juffrou sukkel sy met Wiskunde (bv. wat kom tussen 7 en 9=8) en haar klanke is ook nie te goed nie. Wat my egter verstom is dat ons dit nog nooit agtergekom het nie. Sy ken altyd alles as ons huiswerk doen en volgens ons was ons nie bewus van ‘n probleem nie. Kan dit moontlik ‘n probleem wees dat sy nog bietjie sukkel om aan te pas in graad 1? Sy is ‘n baie selfstandige kind en was altyd baie voorwaarts, maar nou sê die graad 1 juffrou sy is baie stil, glimlag nooit (tensy sy sê sy moet) en dit is net vir my heeltemal anders as wat sy eintlik is. By die huis is sy egter nog dieselfde. Ek is net bietjie bekommerd, want dit wil vir my lyk asof my kind ‘n hele karakterverandering ondergaan het. Ek het haar uitgevra en sy sê juffrou skree vreeslik op die stout kinders, so miskien is sy half bang en wil nie in die moeilikheid kom nie. Sy het ‘n sterk persoonlikheid maar het ook ‘n sensitiewe sy. Sy is baie kunstig.
Die ding pla my nogal geweldig, want ek wil graag my kind help en van ouderdom 3 af koop ek al vir haar boekies met werkies om haar te help en sy het ook die “Big Boet” program wat sy gereeld doen. Ek sou graag wou weet hoe evalueer die juffrou die kind, want soos ek reeds gesê het by die huis ken sy alles. Die boeke wat huistoe gestuur is, is ook baie goed met byskrifte van die juffrou wat my laat dink het alles is in orde. Ek sal baie bly wees as u dalk vir my raad het.
Hi ek het my seuntjie gewys om duime na bo sy vuis te bal en n bedjie met sy hande na mekaar te hou. as jy dit reg hou lyk dit soos n b en n d bd!
Ons het van tyd tot tyd ‘n soutoplossing oor die sand gespuit en oornag laat lê…Die sand hou gewoonlik redelik lank as die kinders geleer word om nie gemors daarin te gooi ens. nie. Afhangend van jou sandput, kan jy ‘n heininkie om dit bou (animal proof) en ‘n skadunet dakkie bo-oor. Daar behoort genoeg sonlig te bak om die “kieme dood te bak”, maar die net beskerm die kinders teen die ergste son. Ek sal my ore oop hou vir verdere nuus.
Baie dankie vir hierdie wonderlike web blad. Sjoe het ek nou al vir jou gegoogle. My seuntjie is nou in graad 2 en is mal oor somme en skryf en alles. Hy self het my gevra ek moet ekstra somme vir hom maak, maar al hierdie inligting is wonderlik. Baie baie dankie.
My seuntjie is in graad 0 en sy juffrou het aanbeveel dat ek hom vir ‘n gehoortoets neem, aangesien hy nie reageer op opdragte, ens. nie. Dis lyk soms asof hy in sy eie w êreld is. Die gehoortoets het gewys my seun se gehoor is 100% normaal.
Ook wat ek wil vra is, hoe kan ek laat sy woordtjies memoriseer. MAW sy kan die woord spel en dan uitmaak wat dit is bv b-a-l = bal. Maar sodra hulle toets skryf en die juffrou sê bal dan is dit asof sy “blank” slaan.
Bv. Kom ons bou bal. Wat hoor jy eerste? Maak jou ogies toe en luister. Sit jou hand op my mond (of liggies op die keel en ken gedeelte) as ek die woord sê…soek die eerste klankie…Wat hoor jy in die middel? Wat hoor jy laaste? Skuif die kaartjies teen mekaar en beweeg ‘n vinger van links na regs onder die woord om die leesrigting aan te dui. Voel oor die klanke (skryf dus liggies met die vinger) en skryf dit dan met die vinger op die mat, in sand of op ‘n ander “voelbare” item. Skryf dit dan op ‘n papier en teken die prentjie. Jy kan elke woord op ‘n ander “voelbare item” skryf. Maak assosiasies soos “ek skryf bal op die gras, want dis waar ek daarmee speel”…Toets haar met die assosiasies…Wat het ons op die gras geskryf? “bal” Wat het ons op die voordeur geskryf? “hek” Dalk help dit haar om te onthou aan al die plekke en om dan die verbintenisse te maak.
Eerstens wil ek net baie dankie sê vir dit wat jy hier doen! Dis so moeilik om hulp, werkkaarte, ens oor wiskunde en taal op die net te kry wat in afrikaans is! Veral om die Gr1’s en 2’s te help! Ek was baie bly toe ek hier uitkom!!
Ek help ‘n dogtertjie in Gr1 met tuisonderrig (home schooling). Sy kan die woordjie skryf as ek haar vra om dit te doen maar die probleem kom by klank en sê bv. as ek vir haar sê k-o-s kan sy nie vir my sê ‘kos’ nie. Sy sal bv. vir my die woord sonder die 1ste letter sê: ‘os’. Ek laat haar kyk na elke letter wat ek spel en probeer die woord selfs so spel sodat sy presies kan hoor wat dit moet wees. Of as ek haar vra om na die woord te kyk en dit vir my te spel sal sy sê ‘k-o-s ssslangetjie’. Dis asof sy heeltemal van die 1ste letters vergeet. Dit veroorsaak dan ook natuurlik probleme met die leesles.
Julle kan begin by baie besprekings…Blaai deur storieboeke en bespreek die prente. Waar is die bal? (soek dan kamma aan die verkeerde kant) O, aan die linkerkant! (en druk aan die linkerkant)…Waar is die kat? aan die regterkant (en druk daar). As julle iewers heen ry kan jy jou seuntjie as navigator “aanstel”. Hoe ry ons nou weer tot by die kafee? Ons moet regs draai hier…en links draai daar…sê die rigtingwoorde saam met die aksie. Doen die aksieliedjie “Hokey Pokey” – maar vertaal dit sommer in Afrikaans – sover ‘n mens kan 😆 Die aksie saam met die linker- of regterkant begrippe is ‘n goeie manier om die begrip vir rigting te ontwikkel. Ek het pas ‘n verskeidenheid weergawes op YouTube gekry – dus kan jy seker baie kreatief raak met die liggaamsdele en woorde.
Baie dankie vir hierdie uitstekende webblad. Kan jy asseblief vir my raad gee oor hoe ek my seuntjie (Gr 1) kan help om sy werkspoed te verbeter. Hy is ‘n dromer, altyd in sy eie wereld. Hy doen baie goed op skool ons kan net die werkspoed nog verbeter.
Hi, my seuntjie is in Graad 3 en ek is baie bekommerd oor sy lees. Hy laat die te, die ens in sinne uit, maak sy eie woorde op, draai die b & d om. Hoe kan ek hom help by die huis?
Hello, Aldorette 😉 Dit klink dan nou vir my die outjie werk te vinnig vir sy eie gedagtes :wink:. Dit is nie abnormaal nie, maar behoort aangespreek te word. Vir die b en d verwarring kan jy hier loer. Doen ‘n bietjie ekstra werk om die sigwoorde uit te sonder – deur flitskaarte te maak of deur daagliks ‘n paar te lees. Die nut van hierdie woordjies is om as gom te dien om die storie te laat werk. Sonder hulle maak die volle prentjie nie altyd sin nie. Hulle is soos die lyne op ‘n rugbyveld – sonder hulle is die wedstryd baie deur mekaar. As jy hulle nie raaksien en na hulle luister nie, maak jy onnodige foute. Vra gerus sy juffrou vir ekstra oefeninge en leeswerk (sommer stok ou reekse uit die stoor). Maak stootkaartjies uit afval karton of papier en stoot die gleufie oor die woorde terwyl jou seuntjie lees. Hy word dus geforseer om op die woorde te fokus en kan nie iets uitlaat nie. (Die kaartjie skuif net as die woord gelees word – soos “magic” :lol:) ‘n Paar oogoefeninge elke dag kan ook van waarde wees. Baie sterkte!
U is nou werklik my laaste hoop. My seun is 8 jaar oud en is in die SPO klas van ons plaaslike skool. EK weet regtig nie meer wat ek kan doen om hom te help met sy skoolwerk, maar veral wiskunde, nie. Dit is ‘n absolute nagmerrie. He kan die basiese berekeninge soos optel en aftrek glad nie doen nie, nie eers met behulp van sy telraam nie. Sy onderwyseres is ook al moedeloos en dreig om hom uit te haal sodat hy na ‘n skool toe kan gaan waar hulle uitsluitlik leer om met hul hande te werk. Ek vrees dit. Ek is seker dat hy slimmer is as wat hy voorgee en het al agtergekom dat hy slegs moedswillig is soms. Maar sy willetjie is regtig iets vreeslik. As hy nie sy werk wil doen nie, sal hy nie. Hy sal werk nou reg doen en 2 minute later weet hy nie hoe om dit te doen nie. Met sy leeswerk vorder hy baie goed, maar die syfervaardigheid is ‘n nagmerrie. Asb as u net kan help.
Ek soek op die stadium vir my 9-jarige dogtertjie ekstra werkkaarte vir Engels. Ek sukkel om haar te help met die engels, omdat dit nie vir my lyk of hulle enigsins grammatika leer voordat (of terwyl) hulle Engels leer lees nie. Kan jy dalk help?
Ek is self ‘n onderwyseres…gee in engels skool. My seun is in Gr. 3. Hy sukkel op skool, maar het ‘n bo gemiddelde IK. Ek leen ‘n paar werkskaarte vir hom. Dankie.
Hi, Lizette 😉 Grawe gerus en kyk veral na die lysie aan die regterkant (blogroll) vir verskeie skakels na oulike webwerwe.
Dankie, Comien! Sluit sommer as my Facebook-vriendin aan of skryf op die voorblad in vir kennisgewings van nuwe skrywes 😉
Juffer, ek is ‘n Gr O Juffrou met my eie dogtertjie tans in die Graad. Ek besoek daagliks die webwerf en het al baie van die werksvelle en advies in my eie klas gevolg.
Baie dankie vir die wonderlike raad en al die moeite wat ons gespaar is deur van die aktiwiteite op die webblad te gebruik. Ek druk telkens van die “artikels” uit en het dit reeds in boekvorm vir myself gebind. Dit is van onskatbare waarde!!
Ek is baie bly as ek van hulp kan wees, Phidelia 😉 Nooi gerus jou klas se ouers om ook te kom loer en om te vra vir raad 😉
Ek gee “skills” klasse by my kind se skool en soek enige lekker web tuistes waar ek kan gaan rondsoek. Hulle kan nie baie doen nie, party van hulle kan nie eers op ‘n reguit lyn sny nie, ek wil tog iets met hulle doen om hulle ook te laat voel hulle kan ook iets regkry, ek wil dat die ander juffrouens kyk en se wow die kind kan dit nou regkry, het jy dalk idees …. ek het ook dan ‘n ander vraag, my kind raak bietjie verwar van tyd tot tyd as hy ‘n b of ‘n p in ‘n woordjie moet skryf … hoe maak ek dit vir hom makliker om te weet. Op die stadium sal hy my vra is dit b vir bal of p vir padda?
BAIE dankie vir hierdie webblad!!! Ek is getroud met ‘n Amerikaner en woon al 12 jaar in Connecticut. Ek tuisskool ons 5 jarige dogter (gr 1) en 7 jarige seun (gr 2) en het vanjaar met Afrikaans begin. Ek het die “Alles in een” program gekoop (my suster kom elke 2 jaar), maar het iets vir beginners nodig en jou skrif blaaie slaan die spyker op sy kop. As jy nog wenke of werkblaaie het vir buitelanders vir skryf en lees, sal dit wonderlik wees. In ons tuisskoolgroep is daar nog ‘n Afrikaanse ma wat naarstiglik soek na materiaal.
Goeie naand ek soek hulp asseblief my kind is in Gr1 en sukkel met halveering wat is die maklikste manier om vir hom te help verstaan.
Ek is raadop. My seuntjie in Gr 1 neem omega olies, doen karate, gebruik alergie mediekasie en n asma pompie. Hy is redelik intelligent, maar sukkel om in die klas omgewing aan te pas, met tye gaan dit baie goed en ander tye baie rof. Ek kry briefies van die juffrou dat hy nie sy werk klaar maak nie. By die huis het ons n streng roetine. Die juffrou wil graag he dat ons vir hom ritilin gee, maar ek voel nie dit is die regte ding om te doen nie. Help asseblief!!
Ek stem met jou saam…so ‘n keuse of besluit is iets wat ‘n mens baie mooi moet deur kyk en oorweeg…baie sterkte en ‘n ekstra skep roomys vir die kleinman!
Dit werk goed as ‘n mens ‘n besprekingsles het oor probleme in die klas. Bv. “Ek voel ongelukkig as die klas nie dadelik stilbly en luister wanneer ek wil praat nie. Wat kan ons doen om dit te verbeter?” Luister na die aanbevelings en bespreek die voor- of nadele. Kies ‘n idee en skryf dit neer: “As die klokkie lui, moet ek luister.” Bespreek ook ‘n geskikte straf. Na die tyd kan jy die “reëls” in groot skrif bo die bord aanbring, met die strawwe teenoor elkeen. Beperk die reëls tot 5 of 6. Pasop vir dreigemente wat nooit sal waar word nie…Bv. Meneer gaan nou hier in stap en dan gaan hy…Wees koel en kalm. Wys na die reëls en sê byvoorbeeld: As jy kies om nie te luister nie, kies jy om nie later ‘n langer pouse te kry nie….en pas dit toe.
Ander juffrouens gebruik ‘n kamma-leertjie en los naamkaartjies. Hoe ouliker jy was, hoe hoër klim jou naam teen die leer op. ‘n Vriendin het weer genoem dat hulle ongeveer drie kleurkaarte het. Jou naam begin daagliks op die gematigde groen – met die woorde “Jy is ‘n sterkind.” daarop. As die gedrag of samewerking verswak skuif die naamkaart na oranje (“Jy is op dun ys.”) en die oortreffende trap is rooi – “Jou ouers word geskakel.” Jy kan natuurlik weer terug na die veiliger kleure skuif. Indien die outjie 3 maal “in die rooi” was, word hy / sy vir ‘n dag op detensie geplaas. Detensie is eintlik net vir die seniors, maar die kleintjies word so dan en wan vir ‘n pouse op detensie geplaas as hul ouers toestemming gee.
Ek het agter gekom dat hoe blinker die beloning is, hoe makliker is dit om na juffrou te luister 😉 Dalk is daar ander juffrouens wat vir ons van hul oulike idees sal vertel. Baie sterkte 😉
Hi! Ek het oor die jare heelwat idees beproef vir dissipline in die klas, want ek is ook nie iemand wat skree nie. Van die beste metodes wat vir my werk, is die volgende: 1. Ek hou ‘n geel stophorlosie op my tafel. Wanneer ek ‘n opdrag gee, bv. pak alles weg, dan se ek vir die leerders ek gee hulle een minuut, daarna sit ek die stophorlosie aan en die tyd wat verloop, m.a.w. wat hulle mors, neem ons weg van pouse. Sodra ek die geel horlosie optel, kry almal skielik woema en dan noem ek name: “Ek sien X het besluit om julle pouse korter te maak.” Almal gluur X aan en X reageer dan dadelik om nie in die maats se slegte boekies te beland nie.
2. Ek leer hulle van dag 1 af dat alles oor keuses gaan. As hulle gedrag goed is, wys hulle vir my dat hulle bv. graag pouse wil hou, maar as hulle gedrag swak is, dan het hul mos sommer in die klas al pouse gehou deur te gesels, te speel, ens. Dan wys hulle vir my dat hulle gekies het om nie nog ‘n pouse te he nie. Ek sal dan soms noem: “X, ek sien jy kies om nie pouse uit te gaan nie.” X se gedrag verbeter gewoonlik dadelik. Of: “X, ek sien jy kies dat ons vir jou ouers vandag ‘n briefie huis toe stuur / hulle gaan bel.” Wanneer ek soms dringend die klas moet verlaat, se ek ook dat ek met die inkomslag sal sien wat het hulle gekies deur hul gedrag: pouse, of nie. Dit werk vir my klasse regtig goed.
Goeie dag, My seuns is ondeskeidelik in Gr. 3 en Gr.4. Hulle altwee sukkel met spelling (afrikaans en engels) en wil nie boeke lees nie. Ek het Big Boet se nuwe program vir vir Snr. Maar dit lyk nie of die spelling verbeter nie. Watter kreatiewe idees kan jy dalk voorstel wat ek kan gebruik om hulle meer te laat lees.
Ek kan vir jou ‘n skakel gee na ‘n remediërende opvoeder se webwerf. Sy verkoop gidse waarin kinders spelreëls, klanke, ensovoorts kan oefen. Ek gebruik self van haar gidse en vind dat dit baie lekker werk. ‘n Mens moet maar net so ‘n “loer”-afstand behou om te verseker dat die outjie regkom. Dit kan ook ‘n goeie verwysingsbron wees vir Graad 3 / 4 kinders. Kyk ook na webwerwe soos Think Online.
Ek is op soek na `n program wat ek kan aflaai vir lopende skrif, sodat ek werkkaarte kam maak vir Graad 3 .
Dit is nog nie die presiese skrif nie, maar vir outjies wat lopende skrif aanleer, is dit leesbaar 😉
Kan jy asb vir my leiding gee waar ek meer oor ouditiewe persepsie te lees kan kry. My dogter, nou in gr. 4 sukkel om te lees. Dit wil ook voorkom asof dit wat sy hoor en dit was sy weergee nie ooreenstem nie.
Ek is mal oor hierdie web blad! Ek is opsoek na oulike vingeroefeninge wat Gr.1’s kan doen net voor skrif. Enige idees?
Tik gerus terme soos skryf, skrif, abc, patrone, fynspier en handspier by die soekblokkie in of loer onder die “drukbare bladsye” vir nog idees. Daar is ook groot letter- en robotkaarte om oor die “voel” en te skryf. 😉 Sterkte met die lesse!
Hi daar, ek wil graag bietjie raad hê aangesien my seuntjie nou in Gr.3 is maar geweldig sukkel. Hy is reeds ‘n jaar agter gehou en ek het nou die besluit geneem om met tuisonderrig te begin. Ek voel egter asof ek verdrink en ek weet nie waar om te begin nie. Het jy enige idees en raad vir my?
Hello, Liza 😉 Begin by die probleemareas. Gaan deur die dubbel-, twee- en drieklanke en kyk of hy dit ken. Fokus dan op die klanke waarmee jou seuntjie sukkel. Dink aan sowat 6 tot 8 kort woordjies, skryf dit op flitskaarte en lees dit saam met hom. Jy kan duplikaat-kaarte maak om “snap” of ‘n geheue-spel mee te speel. Bespreek die woorde en kyk of hy weet wat dit beteken. Motiveer hom dan om sinne daarmee te maak. Ek vra gewoonlik dat die outjies hulle eie sin maak, herhaal dit dan hardop (en korregeer sommer so per toeval die foutjies) en vra dan dat hulle die oulike sin neerskryf. ‘n Mens moet ook redelik visueel werk. Plak die woorde teen die mure op – as ‘n verwysingsraamwerk vir latere werk. Die outjies kyk gewoonlik vinnig vir nog ouliker woorde om te gebruik in hul nuwe werk.
Dankie, Melinda 😉 Moet jy die instrumente maak of net versier? Indien dit oor die versiering gaan, kan jy lekker kreatief raak.
Ek is op soek na werksvelle vir lewensvaardigheid vir graad 2 leerders. Sal bly wees as jy my kan help om skakels daarvoor te vind. Baie dankie
Hello, Janine 😉 Ek het altyd die dae gesing op die maat van Twinkle, Twinkle little star – in Afrikaans en dan weer in Engels. Die deuntjie is redelik bekend en na ‘n paar herhalings kry die outjies die volgorde van die dae onder die knie.
My seuntjie word amper 5 en die juffrou kla dat hy nie wil stilsit en konsentreer in die klas nie. As hy besluit iets interesseer hom nie meer nie dan staan hy sommer op en gaan doen iets anders. Hy let wel op want hy onthou als wat hul in die klas doen. Ek is net bekommerd dat as hy volgende jaar graad R toe gaan, gaan hul verwag dat hy stilsit en dan gaan hy probleme optel. Is daar iets wat ek by die huis met hom kan doen om hom te help om bietjie langer stil te sit en om sy takies klaar te maak, maar op so manier dat ek nie hom forseer nie. Ek wil nie graag sy temperament soos hul se, knak of verander in iets wat hy nie is nie. Ek soek net maniere waarop hy sy potensiaal kan benut ten volle maar op ‘n manier wat vir hom werk en wat dalk nie so baie vir die juffrou pla nie.
Die tuisblad is ongelooflik! Dankie vir al jou moeite met dit! Ek wil jou hulp vra. Ek is tans besig om onderwys te swot en moet inligting kry oor die “Perceptual Skills Excercises”.
ek begin more my gr 2 dogter tuis onderig dankie vir n lekker leer kuier plekkie kan sien jy gaan van groot hulp wees .by voorbaat dankie vir so puik aktiewe blaai
Helo! Ek is dringend opsoek na informasie oor Intervensie Strategie. Die verkillende handskrif fases wat daar is. Het jy dalk asb ‘n webtuiste waarna ek kan gaan kyk?
Miskien kan jy dalk vir my aanbevelings doen op afrikaanse leerplanne vir wanneer ek graad R met my seun wil begin.
Baie dankie vir die fantastiese raad! Ek gaan dit beslis probeer! Skuus ek se nou eers dankie, dinge was bietjie dol. My seuntjie was intussen by ‘n arbeidsterapeut en sy se hy is hiperaktief en het ook probleme met sy spiertonus en als wat met dit gepaard gaan. Ek het ‘n hele lang lys van goedjies wat ek met hom moet doen by die huis. Ek is so bly vir jou website, ek kom loer gedurig in vir inligting en idees! Duisende dankies!
Baie dankie vir jou oulike webblad. Ek wil net graag vra of jy nie dalk rympies het vir ‘n kleuter van 5 jaar nie. Ons kunswedstryd is om die draai..
Speletjies soos slangetjies en leertjies help gewoonlik, omdat die outjies vinnig leer wie voor loop en wie verloor. Kyk gerus ook na die inskrywing oor “meer as en minder as“. Dalk kan dit vir jou ‘n paar idees bied. Vir b en d, kan jy na die artikel kyk. Baie sterkte 😉 (Ek plaas vir jou iets op die voorblad.)
Ek weet mens kan oor die land se vlag praat, die Groot 5 of Die Nasionale Embleme. Maar ek is `n bietjie verlore. Al die ander temas wat ek al `n les oor gegee het was redelik maklik.
Ek is dalk ‘n bietjie laat vir jou laas, maar dalk kan dit help. Ek het ‘n tydjie gelede ‘n paar goedjies geplaas oor Suid-Afrika se embleme en dinge. Kyk ook na hierdie en hierdie skakel.
Dalk kan jy begin deur die vlag bekend te stel en vra of hulle dit herken. Jy kan verduidelik dat elke land ‘n vlag, ‘n naam en ‘n volkslied het wat uniek en spesiaal is. Dan kan jy dalk praat oor wat die land so spesiaal maak. Ons het ‘n Groot 5 – diere uniek aan Afrika – wat so spesiaal is dat mense ons land besoek om hulle te sien. Gee dan maskers van die onderskeie diere en laat die outjies die diere naboots ter afsluiting. Jy kan die kinders in diere-groepe verdeel om later skeppende werk te doen of om met die maskers tydens fantasiespel te speel.
Goeie middag, jy het ‘n baie oulike webtuiste en goeie raad en hulp. My seuntjie is nou Graad 2 en wil nie lees nie. Ek weet nie meer wat om te doen om lees vir hom lekker te maak nie. Hy is baie goed in wiskunde en sukkel weer glad nie daar om die woord somme te verstaan of reg te lees nie. So hy kan lees, dis net dat hy nie wil nie of te lui is om te lees.
‘n Outjie wat luierig is vir lees moet maar op ander manier gelok word om te lees. Ek sien ‘n outjie vir wie die flitskaarte uitpak. Ons lees dan die flitskaarte saam. Dan maak ons beurte om die dobbelsteen te gooi, tel die kaarte af en maak ‘n sin met daardie spesifieke woord. Elkeen kry ‘n beurt om ‘n woord te kies en ‘n sin te maak. Die speletjie-aspek help darem om die outjie geboei te hou, want hy “wen” die meeste van die tyd sy juffrou.
Ek doen tuisonderrig met my dogtertjie, maar ons sukkel met die lees. Sy is ingeskryf by Tina Cowley leessentrum en doen nou gr2. Ons sukkel egter steeds om oor die spel van woorde te kom en haar sigwoorde is beperk. Ek is raadop en weet nie meer hoe om haar te help nie. Dis asof dit nie ingang vind dat die woorde ‘n geheel vorm om ‘n storie te maak nie. Enige idees?
Hallo, Lida 😉 Dit is moontlik dat poplap met ouditiewe prosessering of analise en sintese worstel. ‘n Mens moet maar baie speletjies speel soos om ‘n kort, drieletter woordjie te sê: bv. kat. Gee dan die opdrag “haal die t weg en sit ‘n s in sy plek. Wat kry jy?” kas. Begin eers deur die beginklank, dan die eind- en later die middelklanke te vervang. As die outjies sukkel om die aktiwiteit op gehoor te speel, skryf ek vir hulle die klanksom neer: kat – t + s = ……. Ek doen dit stap-vir-stap saam met die outjies en hulle geniet hierdie vreemde somme vreeslik.
Wanneer die woorde geklank word en weer saam gevoeg moet word (analise en sintese), benoem ons die klanke apart en “lees” ek die klanke met ‘n uitgerekte, stadige aksie. Dit klink soos die “slow motion replay” op televisie. Die klanke vloei dan meer in mekaar en as ons dit twee of drie keer gesê het, hoor die outjies die geheel beter. Probeer dit gerus ‘n paar dae lank. Indien dit regtig nie help nie, kan ‘n mens altyd ‘n spraak- en taalterapeut kontak vir ‘n konsultasie. Sulke terapeute toets baie spesifiek en sal vir jou ‘n tuisprogram kan gee om nommerpas vir jou dogtertjie te wees.